́ба у̀бо хотя́щымъ сочета́тися мно́жеству добродѣ́телей, нижѐ сла́вы жела́ти, нижѐ мно́гагѡ глаго́ланія, нижѐ исхожде́нія ча́стѡ имѣ́ти, илѝ руга́тися нѣ̂кіимъ, а́ще и досто́йни су́ть наруга́нія руга́еміи, нижѐ мно́гѡ бесѣ́довати, а́ще и вся̂ дѡ́брая глаго́лати мо́гутъ: многосло́віе бо безмѣ́рное разсѣва́етъ у́мъ, не то́чію ко духо́вному дѣ́ланію пра́здна того̀ содѣ́ловаетъ, но и уны́нія бѣ́су того̀ предае́тъ: и́же єго̀ погружа́я безмѣ́рнѣ, послѣди́ же су́щымъ печа́ли и гнѣ́ва про́чее предае́тъ бѣсовѡ́мъ